અભ્યાસ, મિત્રોનો સહવાસ, જીવનચરિત્રોનું વાચન અને મામાજીના જીવનમાંથી મળતી પ્રેરણાથી તેમનું ઘડતર થયું. આટ્‍ર્સ કૉલેજમાં શિક્ષણ અધૂરું મૂકી પરિવારની આર્થિક મુશ્કેલીના કારણે મુંબઈ કમાવવા આવ્યા. વધુ કમાણી અર્થે આફ્રિકા તરફ પ્રયાણ કર્યું. ત્યાંથી પાછા ફરી મુંબઈમાં કાયદાનો અભ્યાસ કર્યો. સુરેન્દ્રનગરમાં વકીલાત શરૂ કરી. આવક અને આદરમાન વધવાં લાગ્યાં. પરિવારની સ્થિતિ સારી થઈ પણ વકીલાતના ખોટા કાવાદાવાને કારણે તેમને અસહ્ય અકળામણ થતી હતી. રાષ્ટ્રીય આંદોલનના વાતાવરણમાં તેમને રાષ્ટ્રહિત માટે કંઈક કરવાની ઈચ્છા થતી હતી, એવા જ સમયે તેમના ઘરે પુત્રનો જન્મ થયો.